《题雷氏山水卷》
明代·黄佐

羡汝习静栖空山，苍翠无言相对闲。松花满地云不扫，柴门敞天风为关。

波浮龙鳞晓澒洞，峰横豸角秋孱颜。丹梯倘许淩绝顶，散发醉呼黄鹤还。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。